Prosopocoilus (Hoplitocranum) mysticus

Prosopocoilus mysticus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 18-42 millimeter), avlang, brunrød hjortebille. Store hanner har lange, nokså rette kjever med tre-fire tenner på innersiden, hos små hanner er kjevene mindre utviklede. Hodet har antydning til skrå kjøler som avgrenser et U-formet område. Antennene har en tre-leddet vifte. Pronotum er betydelig bredere enn langt, rundet, litt innsnevret ved roten. Dekkvingene er litt mørkere langs søm og ytterkant.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt i Vest-Malaysia og Sumatra.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Hoplitocranum Jakowlew, 1896
 Prosopocoilus (Hoplitocranum) mysticus Parry, 1870
 Prosopocoilus (Hoplitocranum) mysticus mysticus Parry, 1870 - Vest-Malaysia
 Prosopocoilus (Hoplitocranum) mysticus rusa Kriesche, 1921 - Sumatra
 Prosopocoilus (Hoplitocranum) mysticus shizukoae Mizunuma, 1994 - Sumatra

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1870
Dyr formelt beskrevet av Frederic John Sidney Parry
Vest-Malaysias insekter
Sumatras insekter